सड़क पर पड़ा मिला पर्स, मालिक से ले जाने का किया अनुरोध
नारनौल | शहरके मोहल्ला नई सराय निवासी कृष्ण कुमार पुत्र ओमप्रकाश को गुरुवार दोपहर हुडा सेक्टर में सड़क पर एक पर्स पड़ा मिला है। उसने बताया कि वह हुडा सेक्टर स्थित चमत्कारी बालाजी के मंदिर की ओर किसी काम से गया था। इस दौरान उसे मंदिर के निकट गली में यह पर्स मिला है। जिसमें 280 रुपए नकदी, गांव धोलेड़ा निवासी योगेश नामक व्यक्ति का आधार कार्ड, ड्राइविंग लाइसेंस मिला है। कृष्ण कुमार ने बताया कि वह सिंघाणा रोड पर पीएनबी के एटीएम के निकट बर्गर की रेहड़ी लगाकर अपने परिवार का खर्च चलाता है। इसलिए वह पर्स में मिले उक्त पते पर नहीं जा सकता।
hin_Deva hin_Deva